PATVIRTINTA

 VšĮ Lazdijų sporto centro direktoriaus

 2015-09-16 įsakymu Nr. V1-37

 priedas

**SUAUGUSIŲJŲ BENDRO FIZINIO RENGIMO KŪNO RENGYBOS SPORTO ŠAKOS SPORTINIO UGDYMO PROGRAMA**

**I. BENDROSIOS NUOSTATOS**

1.Suaugusiųjų bendro fizinio rengimo kūno rengybos sporto šakos sportinio ugdymo programos (toliau – programa) paskirtis - padėti planuoti ir užtikrinti ugdymo turinio kokybę, teigiamą poveikį sportuojantiems.

2. Treneriai, vadovaudamiesi programa ir atsižvelgdami į sportuojančiųjų poreikius bei gebėjimus, planuoja ugdymo turinį, numato jos apimtį, planuoja jos įgyvendinimo nuoseklumą, priemones.

3. Suaugusiųjų sportinio ugdymo tikslas – sudaryti galimybes Lazdijų rajono savivaldybės gyventojams sistemingai sportuoti organizuotose sporto pratybose.

 4. Programos trukmė - neribojama.

**II. PROGRAMOS TIKSLAS, UŽDAVINIAI**

5. Programos tikslas – suteikti pradines kūno rengybos sporto šakos judesių atlikimo technikos ir taktikos, fizinių pratimų atlikimo tikslingumo žinias, formuoti judesių atlikimo technikos ir taktikos suvokimą, suteikti bendrųjų ir dalykinių kūno rengybos sporto šakos kompetencijų.

6. Programos uždaviniai:

6.1. ugdyti holistinį (visybišką) asmens požiūrį į sportą, padėti sportininkui suvokti kūno kultūros, sporto, sveikatos ryšį;

6.2. saugoti ir stiprinti sportininkų sveikatą, skatinti sąmoningą fizinį aktyvumą, pratinti sveikai gyventi;

6.3. įvairiapusiškai, originaliai, kompleksiškai lavinti fizinio pajėgumo komponentus;

6.4. šalinti fizinio išsivystymo ir fizinio parengtumo disproporcijas taikant individualiai parenkamus pratimus;

6.5. mokyti bendrojo fizinio lavinimo, parengiamųjų ir specialiųjų kūno rengybos sporto šakos judesių;

**III. PROGRAMOS APIMTIS**

|  |  |
| --- | --- |
| Minimalus kontaktinių valandų skaičius per savaitę | Maximalus kontaktinių valandų skaičius per savaitę |
| 4 | 8 |

**IV. PROGRAMOS TEORIJOS DALYKO NUOSTATOS**

7. Programos teorijos paskirtis – suteikti sportuojančiajam kūno rengybos sporto šakos teorijos pradmenis.

8. Programos teorijos uždaviniai:

8.1. supažindinti su kūno rengybos sporto šakos judesių atlikimo technika ir taktika;

8.2. padėti pažinti save, formuoti gebėjimą bendrauti, atsakomybę už bendrą veiklą ir siekiamus tikslus;

8.3. suvokti kūno rengybos sporto šakos taisykles ir principus;

8.4. ugdyti asmeninės higienos, sveikos gyvensenos nuostatas.

9. Kūno rengybos sporto šakos teorijos dalyko turinys nulemia sportuojančiųjų gebėjimus ir pasiekimus:

|  |
| --- |
| **KŪNO RENGYBOS SPORTO ŠAKOS TEORIJA** |
|  Kryptingumas |  Esminiai gebėjimai | Įgytos kompetencijos |
| **Judesių atlikimo technika ir taktika** |
|  Kryptingumas |  Esminiai gebėjimai | Įgytos kompetencijos |
| Sporto šakos technika | Žinos kūno rengybos sporto šakos pagrindinius technikos ir taktikos veiksmus bei jų derinius. | Asmeninė, mokėjimo mokytis |
|  Sporto šakos taktika |
| **Asmenybės ugdymas** |
|  Kryptingumas |  Esminiai gebėjimai | Įgytos kompetencijos |
| Sporto šakos sportininkų santykiai | Gebės pažinti save, bendrauti ir bendradarbiauti, suvoks bendros veiklos ir siekiamų tikslų atsakomybę.Gebės garbingai elgtis per sporto pratybas. | Pažinimo, asmeninė, socialinė, iniciatyvumoir kūrybingumo |
| Garbingo varžymosi principai |
| Dorovinių asmenybės savybiųugdymas lavinantis  |
| **Fizinio ir protinio darbingumo regeneracijos priemonės** |
|  Kryptingumas |  Esminiai gebėjimai | Įgytos kompetencijos |
| Miegas, darbo ir poilsio ritmas,grūdinimasis | Žinos dienos mitybos, darbo ir poilsio režimo principus. Suvoks kūno, aprangos, apavo, sporto reikmenų ir aplinkos higieninius veiksnius. Suvoks fizinių pratimų poveikio organizmo augimui, vystymuisi svarbą bei fizinio darbingumo regeneracijos pagrindinius. | Socialinė, pažinimo,motyvacijos, asmeninė |

**V. KŪNO RENGYBOS SPORTO ŠAKOS PRAKTIKOS DALYKO NUOSTATOS**

10. Kūno rengybos sporto šakos praktikos paskirtis – sukurti tikslingo sportinio rengimo prielaidas.

11. Kūno rengybos sporto šakos praktikos uždaviniai:

11.1. ugdyti jėgos, stiprumo, ištvermės, pusiausvyros ir kitas fizines ypatybes;

11.2. mokyti specialiųjų kūno rengybos sporto šakos judesių;

11.3. išmokyti pagrindinių kūno rengybos sporto šakos technikos ir taktikos veiksmų.

12. Kūno rengybos sporto šakos praktikos turinys lemia programą sportuojančiųjų gebėjimus ir pasiekimus:

|  |
| --- |
| **KŪNO RENGYBOS SPORTO ŠAKOS PRAKTIKA** |
|  Kryptingumas |  Esminiai gebėjimai | Įgytos kompetencijos |
| **Fizinių ypatybių ugdymas** |
|  Kryptingumas |  Esminiai gebėjimai | Įgytos kompetencijos |
| Bendrosios ir specialiosios jėgos lavinimas | Gebės taisyklingai atlikti judesius su nedidele išorine sunkmena | Asmeninė, iniciatyvumo ir kūrybingumo |
| Raumenų greitumo ir ištvermės jėgos lavinimas | Atliks beveik maksimalaus ir submaksimalaus intensyvumo pratimus su nedidele išorine sunkmena. Atliks vidutinės trukmės kartotinį ir intervalinį darbą veikdamas su nedidele išorine sunkmena arba įveikdamas nedidelį išorinį pasipriešinimą. |
| Judesių koordinacijos lavinimas | Gebės koordinuoti judesius veikdamas sudėtingose sąlygose.Gebės diferencijuoti raumenines pastangas. |
| **Technikos veiksmų mokymas** |
|  Kryptingumas |  Esminiai gebėjimai | Įgytos kompetencijos |
| Technikos veiksmų ir jų derinių mokymas | Gebės taikyti technikos elementus treniruotėse  | Asmeninė,iniciatyvumo ir kūrybingumo, mokėjimo mokytis |
| **Taktinis rengimas** |
|  Kryptingumas |  Esminiai gebėjimai | Įgytos kompetencijos |
| Individualių taktikos veiksmų lavinimas | Gebės pasirinkti taktikos veiksmus, atsižvelgiant į savo parengtumo lygį. | Asmeninė, iniciatyvumo ir kūrybingumo |

**VI. PAŽANGOS VERTINIMO METODAI**

13. Ugdymo proceso metu pasiekimai yra vertinami neformaliai, aptariant su sportuojančiuoju jo daromą pažangą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_